ອົງການ WHO ລາຍງານວ່າ ມີຜູ້ຕິດຕິດໄວຣັສໂຄໂຣນາ ຫຼາຍເປັນປະຫວັດການ ພາຍໃນນຶ່ງວັນ 
ສະຫະລັດ ຍົງຄົງເປັນປະເທດ ທີ່ມີກໍລະນີຕິດເຊື້ອໄວຣັສ COVID-19 ຫຼາຍທີ່ສຸດ ໂດຍມີຢູ່ຫຼາຍກວ່າ 6.5 ລ້ານຄົນ.
ມີກໍລະນີຕິດເຊື້ອໄວຣັສ COVID-19 ໃນທົ່ວໂລກເກືອບຮອດ 29 ລ້ານຄົນ ອັນນັ້ນ ສະທ້ອນເຖິງສະຖິຕິການເພີ້ມຂຶ້ນໃນຈຳນວນ 307,930 ກໍລະນີພາຍໃນມື້ດຽວ ອີງຕາມອົງການອະນາໄມໂລກ ຫຼື WHO ທີ່ໄດ້ລາຍງານໃນວັນອາທິດວານີ້ ກ່ອນໜ້ານີ້ ໄດ້ມີສະຖິຕິກໍລະນີຕິດເຊື້ອໃໝ່ພາຍໃນນຶ່ງມື້ຈຳນວນ 306,857 ຄົນ ໃນວັນທີ 6 ກັນຍາ ອີງຕາມອົງການ WHO ສໍາລັບສະຖິຕິການເສຍຊີວິດພາຍໃນນຶ່ງວັນນັ້ນ ແມ່ນມີຈຳນວນ 12,430 ລາຍ ໃນວັນທີ 17 ເມສາ ອົງການ WHO ກ່າວວ່າ ອິນເດຍ ສະຫະລັດ ບຣາຊີລ ທັງສາມປະເທດນີ້ ນຳໜ້າໂລກໃນການຕິດແປດເຊື້ອໄວຣັສດັ່ງກ່າວ ຊຶ່ງຍັງໄດ້ສະແດງໃຫ້ເຫັນເຖິງການເພີ້ມຂຶ້ນຂອງຈຳນວນກໍລະນີທີ່ໃຫຍ່ທີ່ສຸດນຳດ້ວຍ ສ່ວນການເສຍຊີວິດ ໄດ້ເພີ້ມຂຶ້ນໃນຈຳນວນຫຼາຍກວ່າ 5,500 ລາຍ ລວມທັງໝົດແລ້ວມີຫຼາຍກວ່າ 917,000 ລາຍໃນທົ່ວໂລກ ອິນເດຍ ໄດ້ລາຍງານວ່າ ມີກໍລະນີຕິດເຊື້ອໄວຣັສໃໝ່ 94,372 ຄົນ ສະຫະລັດໄດ້ລາຍງານວ່າ ມີ 45,523 ກໍລະນີແລະບຣາຊີລໄດ້ລາຍງານວ່າ ມີ 43,718 ກໍລະນີ ໃນວັນອາທິດວານນີ້ ກໍລະນີຕິດເຊື້ອໄວຣັສໃໝ່ຢູ່ໃນສະຫະລັດຫລຸດລົງໃນອັດຕາ 44 ເປີເຊັນ ທີ່ໄດ້ຂຶ້ນເຖິງສູງສຸດຫຼາຍກວ່າ 77,000 ກໍລະນີໃໝ່ ທີ່ໄດ້ຖືກລາຍງານເມື່ອວັນທີ 16 ກໍລະກົດ ສະຫະລັດ ແລະອິນເດຍ ຕ່າງກໍໄດ້ລາຍງານວ່າ ມີຫຼາຍກວ່າ 1,000 ກໍລະນີຂອງການເສຍຊີວິດໃໝ່ ແລະບຣາຊີລ ກໍໄດ້ລາຍງານວ່າ ມີການເສຍຊີວິດ 874 ກໍລິນີໃໝ່ ພາຍໃນ 24 ຊົ່ວໂມງທີ່ຜ່ານມານີ້ ສະຫະລັດ ຍົງຄົງເປັນປະເທດທີ່ມີກໍລະນີຕິດເຊື້ອໄວຣັສ COVID-19 ຫຼາຍທີ່ສຸດ ໂດຍມີຢູ່ຫຼາຍກວ່າ 6 5 ລ້ານຄົນ ສ່ວນອິນເດຍໄດ້ແຊງໜ້າບຣາຊີລໄປເປັນອັນດັບສອງ ໂດຍມີ 4 7 ລ້ານກໍລະນີຕິດເຊື້ອໄວຣັສ ການຕິດເຊື້ອໄວຣັສຢູ່ໃນລັດທີ່ໃຫຍ່ທີ່ສຸດຂອງອິນເດຍ ຄື ມະຫາຣາສຕຣາ ຊຶ່ງເປັນສູນກາງດ້ານການເງິນຂອງນະຄອນມຸມໄບນັ້ນ ມີສູງເຖິງ 1 ລ້ານຄົນໃນວັນເສົາຜ່ານມາ ທີ່ໄດ້ສະກັດກັ້ນຄວາມພະຍາຍາມໃນການຟື້ນຟູເສດຖະກິດຂອງປະເທດຕົນ ແລະບຣາຊີລ ມີ 4 3 ລ້ານກໍລະນີຕິດເຊື້ອ ບົດລາຍງານນຶ່ງ ໃນວາລະສານ New England Journal of Medicine ສະເໜີແນະວ່າ ການໃສ່ໜ້າກາກທົ່ວໄປ “ອາດຊ່ອຍຫລຸດຜ່ອນຄວາມຮ້າຍແຮງຂອງເຊື້ອໄວຣັສ ແລະຮັບປະກັນວ່າ ອັດຕາສ່ວນໃຫຍ່ກວ່າໝູ່ທີ່ຕິດເຊື້ອໄວຣັສທັງຫຼາຍນັ້ນ ແມ່ນບໍ່ມີອາການໃດໆເລີຍ ” ອ່ານຂ່າວນີ້ຕື່ມ ເປັນພາສາອັງກິດ Brazil has 4 3 million cases